Madonna elveszítheti a fiát | Cosmopolitan.hu
2016.01.04.@ 17.01
Madonna elveszítheti a fiát
A botrányhős énekesnő nagyon nehéz időszak elé néz, fia ugyanis kijelentette, hogy nem hajlandó tovább élni anyjával, sőt minden kapcsolatot meg akar szakítani vele.
Madonna körül egyre több botrány robbant az elmúlt hónnapokban: ősszel például a kanadai határon a rendőrök drogot találtak a turnébuszában, a razzia miatt az énekesnő ráadásul órákat késett saját koncertjéről. Télen pedig azzal került a figyelem középpontjába, hogy hamis rendőrautóval száguldozott Londonban, méghozzá azért, hogy időben odaérhessen a fellépésére, az incidens miatt pedig akár fél év börtönre is számíthat. Ez azonban mind eltörpül amellett, hogy az énekesnő családja lassan darabokra hullik.
Az eddig sem volt titok, hogy Madonna és fia – a most 15 éves Rocco Ritchie – viszonya közel sem felhőtlen, most viszont úgy tűnik, végleg elmérgesedett a kapcsolatuk. A srác ráadásul kijelentette, hogy nem akar édesanyjával élni, és inkább Angliába költözik apjához, Guy Ritchie-hez. Képzeld, Rocco még karácsonykor sem volt hajlandó meglátogatni a popdívát, sőt még le is tiltotta őt Instájáról. „Nem túl biztató jel, hogy blokkolta a saját anyját, de bízunk benne, hogy mindez csak egy kamaszkori probléma és hamarosan rendeződik a kapcsolatuk”– mesélte egy közeli ismerős a The Sunnak. Az énekesnő kétségbeesésében egyébként már arra is gondolt, hogy katonai iskolába küldi fiát, remélve, hogy mindez segít kordában tartani az extra problémás fiút.
Te mit gondolsz, végül vajon hajlandó lesz kibékülni Madonnával?
madonna fia
Meztelen fotók kerültek elő Madonnáról
Madonna arca rémesen eltorzult
Madonna durván beégette magát – videó
Justin Timberlake videóján könnyesre neveted magad! >>